কাওয়াসাকি হ্যাভি ইন্ডাস্ট্রিজ
কাওয়াসাকি হ্যাভি ইন্ডাস্ট্রিজ লিমিটেড (কেএইচআই) (川崎重工業株式会社, Kawasaki Jūkōgyō Kabushiki-gaisha) (বা শুধু কাওয়াসাকি) হলো একটি জাপানি পাবলিক বহুজাতিক কর্পোরেশন যা মোটর সাইকেল, ইঞ্জিন, ভারী যন্ত্রপাতি, বায়ু-মহাকাশ ও সামরিক যন্ত্রাংশ, রোলিং স্টক এবং জাহাজ উৎপাদন করে। এর সদরদপ্তর জাপানের চুও, কৌবে ও মিনাতো, টোকিওতে অবস্থিত। এছাড়াও এটি শিল্প রোবট, গ্যাস টারবাইন, পাম্প, বয়লার ও অন্যান্য শিল্প পণ্য উৎপাদনে সক্রিয়। কোম্পানিটির নাম এর প্রতিষ্ঠাতা কাওয়াসাকি শোজোর অনুকরণে করা হয়েছে। কেএইচআই মিতসুবিশি হেভি ইন্ডাস্ট্রিজ ও আইএইচআইয়ের সাথে জাপানের তিনটি মূখ্য ভারী শিল্প উৎপাদনকারী হিসেবে পরিচিত। দ্বিতীয় বিশ্বযুদ্ধের আগে, কেএইচআই কোবে কাওয়াসাকি জাইবাতসুর অংশ ছিলো, যার মধ্যে কাওয়াসাকি স্টিল ও কাওয়াসাকি কিসেন অন্তর্ভুক্ত ছিলো। সংঘাতের পর কেএইচআই ডিকেবি গ্রুপের (কিরেতসু) অংশ হয়।[তথ্যসূত্র প্রয়োজন]